Document ID: /roh_data/filtered/fineweb-2-filterrobots_roh.jsonl.gz/42710

La presidenta da la vischnanca Bregaglia Anna Giacometti è distgargiada. La procura publica dal chantun Grischun ha decidì da laschar crudar la procedura penala envers Giacometti. Quai rapporta la Posta Ladina. L’anteriur suprastant Emilio Giovannini aveva renfatschà a Giacometti d’avair malduvrà ses uffizi.
La procedura civila è dentant anc pendenta. Là ha la dretgira regiunala da Malögia tschiffà ina decisiun. Ella confermà en in emprim pass ina ordinaziun superprovisorica, che oblighescha Emilio Giovannini da taschair. Lez ha fatg recurs envers omaduas decisiuns.
RR novitads 20:00